**Cugetare**

*Florin Pindaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cugetare

De când iubirea s-a născut

Și a unit deopotrivă om cu om

De-atunci și ura-n lume a-ncăput

Și s-a-nmulțit ca frunzele în pom.

Să îi omoare fii pe părinți

Părinții să îi părăsească pe copii

Se scaldă lume asta în suferinți

Și e mai greu din zi în zi.

Suntem cuprinși de răzbunare

Și numai răul îl zărim

Dar, precum un val în mare,

Într-un final ne prăbușim.

Ne comparăm adesea între noi

Mai mari, mai tari dorim să fim

Și nu vedem că de noroi

Unii pe alții ne mânjim.

Nici o valoare nu-i de preț

Și calitatea e defect

Apreciem pe unul îndrăzneț

Iar nu pe unul cu respect.

De ce să stăm și să privim

Atenți și răbdători esența

Când e ușor să ne oprim

Și să lăsăm în față aparența?

Pentru iubire-i sacrificul

Îți trebuie, într-adevăr,efort

În timp ce ura e capriciul

Ce te împinge-n întuneric mort.

Nu versuri goale scriu acum

Nici cu măriri deșarte mă îmbăt

Realitatea-ntreagă eu v-o spun

Și ce-i sub ochii noștrii vă arăt.

Mereu nenumărate nerozii aud

Ce mintea-mi tulbură de tot

Nu-s mai presus dar eu asud

Pentru credința-mi și să cuget pot.